Nøgleord

Sammendrag



Nøgleord

1. Tilnærmelse af lovgivninger – insiderhandel og markedsmanipulation (markedsmisbrug) – forbud – intern viden – specifik viden – begreb – rimelig sandsynlighed for, at den række forhold, som den pågældende viden vedrører, vil foreligge, eller at den begivenhed, som denne viden vedrører, vil indtræde – mulighed for af denne viden at drage en konklusion med hensyn til deres indvirkning – kumulative betingelser

(Kommissionens direktiv 2003/124, art. 1, stk. 1)

2. Tilnærmelse af lovgivninger – insiderhandel og markedsmanipulation (markedsmisbrug) – forbud – intern viden – specifik viden – begreb – mellemliggende trin i et forløb af en vis varighed, som har forbindelse med realiseringen af forholdet eller begivenheden – omfattet

[Europa-Parlamentets og Rådets direktiv 2003/6, art. 1, nr. 1); Kommissionens direktiv 2003/124, art. 1, stk. 1]

3. EU-retten – fortolkning – tekster på flere sprog – ensartet fortolkning – hensyntagen til forskellige sproglige versioner – direktiv 2003/124

(Kommissionens direktiv 2003/124, art. 1, stk. 1)

4. Tilnærmelse af lovgivninger – insiderhandel og markedsmanipulation (markedsmisbrug) – forbud – intern viden – rimelig sandsynlighed for, at en række forhold vil foreligge, eller at en begivenhed vil indtræde – begreb – samlet bedømmelse af de tilgængelige forhold – kriterier – hensyntagen til omfanget af indvirkningen af den pågældende række forhold eller af den pågældende begivenhed på kurserne på de finansielle instrumenter – udelukkelse

(Kommissionens direktiv 2003/124, art. 1, stk. 1)

Sammendrag

1. Jf. afgørelsens tekst.

(jf. præmis 29 og 39)

2. Artikel 1, nr. 1), i direktiv 2003/6 om insiderhandel og kursmanipulation (markedsmisbrug) og artikel 1, stk. 1, i direktiv 2003/124 om gennemførelse af direktiv 2003/6 med hensyn til definition og offentliggørelse af intern viden og definition af kursmanipulation skal fortolkes således, at for så vidt angår et forløb af en vis varighed, hvorved der realiseres et bestemt forhold eller fremkaldes en bestemt begivenhed, kan ikke blot dette forhold eller denne begivenhed, men ligeledes dette forløbs mellemliggende trin, som har forbindelse med realiseringen af forholdet eller begivenheden, udgøre specifik viden i henhold til de nævnte bestemmelser.

Denne fortolkning gælder ikke blot de trin, der allerede foreligger eller er indtrådt, men vedrører i henhold til artikel 1, stk. 1, i direktiv 2003/124 ligeledes de trin, som med rimelighed kan forventes at komme til at foreligge eller med rimelighed kan forventes at indtræde.

(jf. præmis 38 og 40 samt domskonkl. 1)

3. Jf. afgørelsens tekst.

(jf. præmis 43)

4. Artikel 1, stk. 1, i direktiv 2003/124 om gennemførelse af direktiv 2003/6 med hensyn til definition og offentliggørelse af intern viden og definition af kursmanipulation skal fortolkes således, at begrebet »en række forhold, der […] med rimelighed kan forventes at komme til at foreligge, eller en begivenhed, der […] med rimelighed kan forventes at indtræde«, tager sigte på de fremtidige forhold eller de fremtidige begivenheder, hvorom det på grundlag af en samlet bedømmelse af allerede tilgængelige forhold fremgår, at der er en reel mulighed for, at de vil foreligge eller indtræde. Idet der i denne bestemmelse anvendes formuleringen »med rimelighed kan forvente«, kan denne bestemmelse derfor ikke fortolkes således, at der kræves bevis for, at der er stor sandsynlighed for, at de omhandlede forhold eller begivenheder vil indtræde. Tilsvarende kan viden, der vedrører forhold og begivenheder, hvis indtræden ikke er sandsynlig, ikke anses for at være specifik.

Dette begreb skal imidlertid ikke fortolkes således, at der skal tages hensyn til omfanget af indvirkningen af den pågældende række forhold eller af den pågældende begivenhed på kurserne på de omhandlede finansielle instrumenter. En fortolkning, hvorefter det skulle antages, at jo større omfanget af en fremtidig begivenheds mulige påvirkning af kurserne på de pågældende finansielle instrumenter er, desto lavere er graden af den sandsynlighed, der kræves for, at viden, som knytter sig til denne fremtidige begivenhed, kan anses for specifik, gør nemlig hvert af disse to elementer – som udgør intern viden, og som er fastsat i henholdsvis stk. 1 og stk. 2 i artikel 1, i direktiv 2003/124, nemlig denne videns specifikke karakter og dens evne til mærkbart at kunne påvirke kursen på de pågældende finansielle instrumenter – underforstået afhængigt af det andet element. Disse kriterier udgør imidlertid mindstekrav, der hver især skal være opfyldt for, at viden kan kvalificeres som »intern« i henhold til artikel 1, nr. 1), i direktiv 2003/6.

(jf. præmis 46, 48, 52, 53 og 56 samt domskonkl. 2)